Id-Deċiżjoni tal-Kummissjoni
tat-23 ta’ Lulju 1986
li temenda d-Deċiżjoni 81/713/KEE dwar il-lista ta’ l-istabbilimenti approvati fil-Brażil għall-iskop ta’ l-importazzjoni ta’ laħam frisk fil-Komunità
(86/391/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi ta’ l-ispezzjoni tas-saħħa u dawk veterinarji meta jiġu importati l-annimali bovini u l-majjali u l-laħam frisk minn pajjiżi terzi [1], l-aħħar emendata bir- Regolament (KEE) Nru 3768/85 [2], u b’mod partikolari l-Artikoli 4(1) u 18 (1) tagħha,
Billi l-lista ta’ l-istabbilimenti fil-Brażil, approvati għall-għan ta’ l-importazzjoni tal-laħam frisk fil-Komunità, kienet stabbilita fil-bidu bid-Deċiżjoni tal-Kummissjoni 81/713/KEE [3], l-aħħar emendata bid-Deċiżjoni 86/53/KEE [4];
Billi l-ispezzjoni tar-rutina taħt l-Artikolu 5 tad-Direttiva 72/462/KEE u l-Artikolu 3(1) tad-Deċiżjoni tal-Kummissjoni 83/196/KEE tat-8 t’April 1983 dwar l-spezzjonijiet fuq il-post li jridu jsiru fil-każ ta’ l-importazzjoni ta’ l-annimali bovini u l-majjali u l-laħam frisk minn pajjiżi mhux membri [5] uriet li l-livell ta’ l-iġjene ta’ ċerti stabbilimenti nbidel mill-aħħar spezzjoni;
Billi l-lista ta’ l-istabbilimenti għandha għaldaqstant tiġi emendata;
Billi l-miżuri pprovvduti f’din id-Deċiżjoni huma skond l-opinjoni tal-Kumitat Permanenti Veterinarju,
ADDOTTAT DIN ID-DEĊIŻJONI:
L-Artikolu 1
L-Anness għad-Deċiżjoni 81/713/KEE b’dan qiegħed jiġi mibdul bl-Anness għal din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-23 ta’ Lulju 1986.